**GUVERNUL ROMÂNIEI**

**HOTĂRÂRE**

pentru modificarea anexei la Hotărârea Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale de tip centre de zi, centre respiro/centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate" și pentru modificarea anexei la Hotărârea Guvernului nr. 193/2018 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale în vederea asigurării tranziţiei tinerilor cu dizabilităţi de la sistemul de protecţie specială a copilului către sistemul de protecţie a persoanelor adulte cu dizabilităţi"

*În temeiul art. 108 din Constituţia României, republicată,*

Guvernul României adoptă prezenta hotărâre.

ART. I

Anexa la Hotărârea Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale de tip centre de zi, centre respiro/centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate", publicată în Monitorul Oficial al României, Partea I, nr. 869 din 31 octombrie 2016, cu modificările și completările ulterioare, se modifică după cum urmează:

1. **Secțiunea "Perioada de derulare" va avea următorul cuprins:**

,,**Perioadă de derulare**

Programul se derulează pe o perioadă de 4 ani, respectiv 2018- 2021.”

1. **Secțiunea "Buget" va avea următorul cuprins:**

**,,Buget**

Bugetul aferent acestui program de interes naţional este de 74.507 mii lei, din care:

- 0 mii lei în anul 2018;

- 1.505 mii lei în anul 2019;

- 39.200 mii lei în anul 2020;

- 33.802 mii lei în anul 2021."

ART. II

Anexa la Hotărârea Guvernului nr. 193/2018 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale în vederea asigurării tranziţiei tinerilor cu dizabilităţi de la sistemul de protecţie specială a copilului către sistemul de protecţie a persoanelor adulte cu dizabilităţi" publicată în Monitorul Oficial al României, Partea I, nr. 315 din 10 aprilie 2018, cu modificările și completările ulterioare, se modifică după cum urmează:

1. **Secțiunea "Perioada de derulare" va avea următorul cuprins:**

,,**Perioadă de derulare**

 Programul se derulează pe o perioadă de 4 ani, respectiv 2018 - 2021.”

1. **Secțiunea "Buget" va avea următorul cuprins:**

,,**Buget**

 Bugetul aferent acestui program de interes naţional este de 34.778 mii lei, din care:

- 0 mii lei în anul 2018;

- 0 mii lei în anul 2019;

- 17.300 mii lei în anul 2020;

- 17.478 mii lei în anul 2021."

**PRIM-MINISTRU,**

**LUDOVIC ORBAN**